# Biodinamička poljoprivreda

### Izvor: Wikipedija

Biodinamička poljoprivreda, ili biodinamika je sistem organske poljoprivrede (ali prethodi tom terminu).

Temelji se na antropozofskim učenjima Rudolfa Steinera, posebno na njegovih osam predavanja iz 1924. god. na imanju Schloss Koberwitz u tadašnjoj Silesiji (Njemačka), današnja Poljska (u blizini Wrocława). U to je vrijeme Steiner vjerovao da je prelazak na modernu, umjetnim kemikalijama tretiranu poljoprivredu veliki problem. Steiner je bio uvjeren da je kvaliteta hrane u njegovom vremenu pala i vjerovao je da su uzrok problema umjetna gnojiva i pesticidi. Međutim, on nije vjerovao da je tome tako isključivo zbog kemijskih ili bioloških osobina upotrebljenih supstanci, nego i zbog duhovnih nedostataka kemijskog pristupa poljoprivredi.

Steiner je smatrao Svijet i sve u njemu kao duhovno-materijalnu jednost, simultanost, pristup nazvan monizmom. Isto tako je vjerovao u razliku između žive i mrtve tvari, pristup koji se naziva vitalizam.

Pojam “biodinamika” su skovali Steinerovi naslijednici. Svi biodinamički proizvodi su ujedno i organski. Biodinamička farma funkcionira jednako kao i organska utoliko što ne koristi pesticide, herbicide itd.; ali postoje razne poljoprivredne metode svojstvene samo biodinamičkoj poljoprivredi. One uključuju različit način pripreme polja i komposta te uporabu astrološkog kalendara pri određivanju vremena sadnje I žetve.[1]. Biodinamičke proizvode certificira Demeter, ali ih može certificirati i bilo koja organizacija za certificiranje organskih proizvoda. Ideja vodilja biodinamičke poljoprivrede je da cijelu farmu treba gledati kao kao jedan organizam, pa bi ona prema tome trebala biti zatvoren, samo-dostatan sistem.

## [uredi] Povijest

Poljoprivredni rad temeljen na učenjima Rudolfa Steinera započeo je u Goetheanumu u Dornachu, Švicarska. Uskoro nakon Steinerovih predavanja 1920-ih pokrenuta je poljoprivredna grupa za istraživanje tvrdnji Steinera i ostalih o prirodi zdravlja zemlje, biljaka i životinja. Demeter International je udruga za certificiranje farmi i prerađivača koji slijede biodinamičku metodu, a osnovana je 1928.

U S.A.D.-u i Australiji uporaba biodinamičkih metoda započela je '20ih i '30ih godina prošlog stoljeća.

Danas se biodinamička metoda koristi u preko 50 zemalja svijeta.

## [uredi] Vidi i

- Sekem

Dobavljeno iz "http://hr.wikipedia.org../../../b/i/o/Biodinami%C4%8Dka_poljoprivreda.html"

Kategorije: U izradi | Poljoprivreda

##### Views

- Članak
- Razgovor
- Trenutna inačica

##### Traži

##### Drugi jezici

- Dansk
- Deutsch
- English
- Español
- Suomi
- Français
- עברית
- Italiano
- Nederlands
- Polski
- Svenska